Moj deda je bio obućar.
U to vreme je pravio cipele po narudžbini.
Nikada ga nisam upoznao.
Stradao je u holokaustu.
Ali sam nasledio njegovu ljubav prema stvaralaštvu,
osim što ono ne postoji baš u današnje vreme.
Vidite, iako je industrijska revolucija
učinila velike stvari za unapređenje čovečanstva,
iskorenila je veštinu
koju je moj deda voleo
i uništila je zanat kakav mi znamo.
Ali sve to će se promeniti sa 3D štampom,
i sve je počelo sa ovim,
prvi deo
koji je ikada odštampan.
Malo je stariji nego TED.
Odštampao ga je 1983.
Čak Hol,
koji je izumeo 3D štampu.
Ali ono o čemu danas želim sa vama da pričam,
velika ideja o kojoj želim da diskutujemo
nije to da će 3D štampa
da nas katapultira u budućnost,
već da će nas povezati
sa našim nasleđem,
i uvešće novo doba lokalne,
distribuirane proizvodnje
koja se zapravo zasniva
na digitalnoj izradi.
Dakle, mislite o korisnim stvarima.
Svi znate svoju veličinu cipela.
Koliko vas zna veličinu
vaše nozdrve
ili razmaka između slepoočnica?
Bilo ko?
Zar ne bi bilo super kada biste mogli,
prvi put u životu, uzeti naočare
koje vam zapravo savršeno pristaju
i ne zahtevaju nikakve šarke,
tako da se šarke verovatno neće slomiti?
Ali primena 3D štampanja
prevazilazi potrebe naših noseva.
Kada sam upoznao Amandu prvi put,
mogla je već da ustane i da hoda pomalo
iako je bila paralizovana od struka na niže
ali žalila mi se da joj je odelo
neudobno.
Bilo je to predivno robotičko odelo
koje je napravila firma "Ekso Bionics"
ali nije bilo konstruisano po njenom telu.
Nije bilo po meri.
Pa me je izazvala da napravim nešto
što će biti ženstvenije,
elegantnije
i lakše,
i kao dobri krojači,
mislili smo da ćemo je izmeriti digitalno.
I jesmo. Napravili smo neverovatno odelo.
Neverovatni deo mog učenja
od Amande je to što mnogi od nas gledaju
3D štampu i kažemo sebi
kako će to zameniti tradicionalne metode.
Amanda je pogledala i rekla,
to je prilika za mene
da povratim sopstvenu simetriju
i da prihvatim svoju autentičnost.
I znate šta? Ona ne samo da stoji.
Ona sada želi da hoda u visokim štiklama.
Tu nije kraj.
3D štampa menja
lična medicinska pomagala kakve ih poznajemo,
od nove, predivne, komforne,
proteze za skoliozu sa protokom vazduha
do miliona stomatoloških prepravki
i predivnih proteza
za osobe s amputiranim udovima,
nova mogućnost da se emotivno povežete
sa svojom simetrijom.
I dok sedimo ovde danas,
možete se povezati sa svojim protezama
sa prozirnim žičanim protezama
ili stomatološkim prepravkama.
Milioni slušnih pomagala
su već štampani 3D.
Milionima ljudi danas pomažu
ovi uređaji.
Šta je sa potpunom zamenom kolena
od vaših podataka, napravljenom po meri,
gde su sva ta pomagala 3D štampana?
G.E. koristi 3D štampu
kako bi napravio narednu generaciju LEAP motora
koji će štedeti gorivo
za oko 15 procenata
i smanjiti troškove avio prevoza
za oko 14 miliona dolara.
Divno za G.E. zar ne?
I njihove korisnike i okruženje.
Ali znate li da su još bolje vesti
to da tehnologija nije više rezervisana
za bogate korporacije.
"Planetary Resources", startap kompanija
za istraživanje svemira
će napraviti svoju prvu svemirsku sondu ove godine.
Veličine je tek jednog dela NASA-inog svemirskog broda,
košta znatno manje
i napravljen je sa manje od desetak delova
i biće poslat u svemir kasnije ove godine.
Gugl je preuzeo na sebe ovaj smeli projekat
pravljenja blok telefona, koji se zove Ara.
To je moguće samo zahvaljujući razvoju
brze 3D štampe koja će prvi put
napraviti funkcionalne, korisne module
koji će ući u taj telefon.
Pun pogodak, omogućen zahvaljujući 3D štampi.
Šta je sa hranom?
Šta kada bismo mogli, prvi put,
napraviti divne poslastice koje su jestive
kao što je ovaj
predivni TED meda?
Šta kada bismo mogli u potpunosti da promenimo iskustvo,
kao što vidite sa ovim Absent posluženjem
koje je u potpunosti 3D štampano?
I šta kada bismo mogli da stavimo sastojke
i boje i ukuse u svaku materiju,
što bi značilo ne samo ukusnu hranu,
već obećanje personalizovane ishrane
iza ćoška?
I to me dovodi do najveće koristi 3D štampe.
Sa 3D štampom, kompleksnost je besplatna.
Štampač nije briga
ukoliko pravi najosnovniji
ili najkompleksniji oblik
i to potpuno preokreće dizajn
i proizvodnju onakve kakve znamo.
Mnogi ljudi misle da će 3D štampa biti
kraj proizvodnje kakvu znamo.
Ja smatram da je to prilika
da sutrašnju tehnologiju stavimo u ruke mladima
koji će kreirati beskrajno obilje
prilika za posao
i sa tim
svako će moći da postane ekspert
u proizvodnji.
To će kreirati nove alate.
Ne zna svako da koristi CAD,
pa kreiramo pokretnu tehnologiju,
perceptivne uređaje
koji će omogućiti da dodirnemo
i osetimo dizajn
kao da se igramo digitalnom glinom.
Kada tako uradite stvari,
i razvili smo stvari koje prave
fotografije koje su istog trenutka spremne za štampu,
biće lakše kreirati sadržaj
ali zbog svega nezamišljenog,
imaćemo nenamernu,
demokratsku pirateriju
i sveprisutno ilegalno posedovanje.
Dakle mnogi ljudi me pitaju,
da li ćemo imati 3D štampač u svakoj kući?
Mislim da je to pogrešno pitanje.
Pravo pitanje je,
kako će 3D štampa promeniti moj život?
Ili drugim rečima, koja soba u mojoj kući
će biti pogodna za 3D štampu?
Dakle sve što vidite ovde
je 3D štampano,
uključujući ove cipele
na sajmu mode u Amsterdamu.
Sada, to nisu cipele mog dede.
Ove cipele predstavljaju
nastavak njegove strasti
za hiper-lokalnu proizvodnju.
Moj deda nije doživeo da vidi Najki
kako štampa kopačke za prošli Superboul
i moj otac nije doživeo da me vidi
kako stojim u 3D štampanim cipeleama.
Umro je pre 3 godine.
Ali Čak Hol, čovek koji je sve to izmislio
je upravo ovde danas
i zahvaljujući njemu
mogu da kažem, zahvaljujući njegovom izumu
da sam i ja obućar takođe
i stojeći u ovim cipelama
odajem počast svojoj prošlosti
kroz proizvodnju budućnosti.
Hvala vam.
(Aplauz)